ועדת הכספים, כנסת 15, פרוטוקול מספר 349, 2001-12-26 16:00

יעקב ליצמן: דיברתי היום עם שר העבודה וביקשתי שהמנכ"ל יופיע כאן, ואכן הוא כאן.

יעקב ליצמן: אני מבין שמשרד העבודה והרווחה יחד עם משרד האוצר בודקים עכשיו לעומק את כל הסעיפים הרלוונטיים כשאני מבין שהוגשו 13 סעיפים.

יעקב ליצמן: כאמור, אני מציע שנשמע את המנכ"ל - בישיבה מקדימה אמר לנו המנכ"ל שבודקים את כל הסעיפים – ואחר-כך נראה מה יהיה הסיכום.

יצחק חזן: כשנכנסתי לתמונה דובר על 13 סעיפים, אבל עכשיו אנחנו מדברים על ארבעה סעיפים.

יצחק חזן: אני מדבר על הסוגיות המרכזיות שכוללות הגעה לגיל פנסיה כאשר אז קצבת הנכות לא תבוטל, הנושא של הקשר בין קצבת נכות לשכר המינימום כדי לשמור על רמת חיים סבירה, השוואת הקצבות והמשמעות היא יריעה רחבה יותר שנותנת מענה תפקודי הולם גם מבחינת מכשירים וגם מבחינת כל אותם הדברים שנדרשים.

יצחק חזן: אנחנו נמצאים בשעת תקציב מאוד קשה.

יצחק חזן: אני לא אחראי על אגף התקציבים, אבל אני יודע מה קורה.

יצחק חזן: צורכי עמך רבים ואין ספק שהצרכים גדולים מאוד אבל לצערי הרב משרד העבודה והרווחה מהווה אובייקט לפגיעה בתקציב.

יצחק חזן: מרכז הכובד של הקיצוץ בממשלה הוא במשרד העבודה והרווחה.

יצחק חזן: אני נמצא בימים מאוד קשים, ימים שיש גזרות שהציבור לא יכול לעמוד בהן ואני מתייחס לשכבה החלשה.

יצחק חזן: אחת הסוגיות היא סוגיית הנכים.

יצחק חזן: ביקשנו להכניס אותם כדי לשמוע וללמוד את הבעיה.

יצחק חזן: משרד העבודה והרווחה כינס אתמול את נציגי הנכים, שמע את הדרישות העיקריות שלהם וביקש להיכנס לעומקם של הדברים.

יצחק חזן: אני אומר לכם שמאותו רגע שהוא נכנס, המשרד יושב עם אנשי הביטוח הלאומי, עם אנשי האוצר, עם אנשי משרד הבריאות ודן לגבי טיפול תשתית אמיתית בסוגיות האלה.

יצחק חזן: אנחנו לא מדברים על משהו חד-פעמי.

יצחק חזן: הנושא של גיל הפנסיה, אז מורידים את הקצבה, הוא נושא מאוד בעייתי והשאלה איך אנחנו שומרים על רצף הרווחה.

יצחק חזן: יש כאן בעיה נוספת, הנושא של נפגעי הנפש ומה קורה אתם כי גם הם חלק מהנכים.

רן כהן: אני מציע ליושב-ראש הצעה, ולדעתי עם זה אתה צריך לצאת באופן רחב כלפי כל הגורמים בממשלה.

רן כהן: בשבת הזאת הנכים צריכים להיות בביתם כאשר הם אחרי המאבק.

רן כהן: הסיפור הזה חייב להסתיים.

רן כהן: אני מציע הצעה שלא שאלתי אתכם ויכול להיות שאתם לא תקבלו אותה כי לא תרצו בה.

רן כהן: יושב-ראש ועדת הכספים, המנכ"ל וחברי הכנסת באים ואומרים לאוצר ולמשרד העבודה והרווחה שיקיימו את כל ההתייעצויות ומחר תתקיים עוד ישיבה בוועדת הכספים.

רן כהן: צריך לדעת שהתאריך הסופי שלנו הוא יום ששי בבוקר כאשר אז יהיה סוף פסוק.

רן כהן: הייתי בביקור במקום ואני אומר לכם שזה לא בא בחשבון מה שקורה.

רן כהן: זה חילול כבוד האדם במדינה הזאת.

רן כהן: תאמינו לי שאסור שהם יהיו עוד ששי-שבת במקום הזוועתי הזה.

יעקב ליצמן: אני מודה לכם.